గొంగిడి సునీత

గొంగిడి సునీత, తెలంగాణ రాష్ట్ర రాజకీయ నాయకురాలు. ప్రస్తుతం భారత్ రాష్ట్ర సమితి తరపున ఆలేరు శాసనసభ నియోజకవర్గం ఎమ్మెల్యేగా ప్రాతినిధ్యం వహిస్తున్నది. ప్రభుత్వ విప్ గా ఉంది.

జననం - విద్యాభ్యాసం 
సునీత 1969, ఆగస్టు 16న నరసింహయ్య - సరళ దంపతులకు తెలంగాణ రాష్ట్రం, యాదాద్రి భువనగిరి జిల్లా, ఆలేరులో జన్మించింది. ఆమె వరంగల్‌లో పాలిటెక్నిక్‌ పూర్తి చేసింది.

వివాహం 
సునీత 1990 మే 25న గొంగిడి మహేందర్ రెడ్డిని వివాహం చేసుకుంది. వీరికి ఇద్దరు అమ్మాయిలు (అంజలి, హర్షిత).

రాజకీయ ప్రస్థానం 
2001, జూన్ 4 న రాజకీయాలలోకి ప్రవేశించి, యాదగిరిగుట్ట ఎం.పి.టి.సి.గా ఎన్నికైంది. అటుతర్వాత యాదగిరిగుట్ట ఎం.పి.పి.గా పనిచేసింది. 2006 నుండి 2011 వరకు వంగపల్లికి సర్పంచ్ గా పనిచేసింది. 2014లో తెలంగాణ రాష్ట్ర సమితి పార్టీ తరపున ఆలేరు అసెంబ్లీ నియోజకవర్గం నుండి పోటీచేసి, భారత జాతీయ కాంగ్రెస్ పార్టీ అభ్యర్థైన బూడిద భిక్షమయ్య గౌడ్ పై 34వేల ఓట్ల మెజారిటీతో విజయం సాధించింది. 2018లో అదే నియోజకవర్గం నుండి పోటీచేసి బూడిద భిక్షమయ్య గౌడ్ పై 33086 ఓట్ల మెజారిటీతో గెలుపొందింది.

నిర్వహించిన పదవులు 
 2001: యాదగిరిగుట్ట ఎం.పి.టి.సి.
 2001: ఎం.పి.పి.
 2002: తెలంగాణ రాష్ట్ర సమితి మహిళా కార్యదర్శి
 2004: రాష్ట్ర కార్యదర్శి
 2006 - 2011: వంగపల్లికి సర్పంచ్
 2009 - 2014: పొలిట్ బ్యూరో సభ్యురాలు
 2014: ఆలేరు ఎమ్మెల్యే
13.12.2014 - 06.09.2018: ప్రభుత్వ విప్ (తెలంగాణ శాసనసభ)
 2018: ఆలేరు ఎమ్మెల్యే
07.09.2019 - ఇప్పటి వరకు: ప్రభుత్వ విప్ (తెలంగాణ శాసనసభ)

ఇతర వివరాలు 
ఆస్ట్రేలియా, మలేషియా, సింగపూర్, యునైటెడ్ అరబ్ ఎమిరేట్స్, యునైటెడ్ స్టేట్స్ ఆఫ్ అమెరికా మొదలైన దేశాలను సందర్శించింది.

మూలాలు 

1969 జననాలు
తెలంగాణ రాజకీయ నాయకులు
రాజకీయ నాయకులు
జీవిస్తున్న ప్రజలు
తెలంగాణ రాష్ట్ర సమితి రాజకీయ నాయకులు
యాదాద్రి భువనగిరి జిల్లా రాజకీయ నాయకులు
మహిళా రాజకీయ నాయకులు
యాదాద్రి భువనగిరి జిల్లా వ్యక్తులు
తెలంగాణ శాసన సభ్యులు (2014)
తెలంగాణ శాసన సభ్యులు (2018)